text: [{"text_idx": "#000000", "text": "Segu : bagan sonya k\u025blen b\u025b kamanaganko ye togodala m\u0254g\u0254w bolo"}, {"text_idx": "#000001", "text": "Mali la, bagan b\u025b du caman k\u0254n\u0254 an ka togodala duguw la. Baganw ye dudenw ta ye. U b\u2019u feere k\u2019u wari k\u025b k\u2019u ka mago g\u025bl\u025bmanw ani ka du kungow \u0272\u025bnab\u0254 : furunafolo, nis\u0254ng\u0254 ani furak\u025bli saraw... A ka ca a la, bagan ninnu b\u025b mara sulu d\u0254 k\u0254n\u0254 du k\u025br\u025bda f\u025b walima u b\u025b siri b\u0254l\u0254 la du c\u025bmanc\u025b la su f\u025b."}, {"text_idx": "#000002", "text": "Bi, togodala m\u0254g\u0254w t\u2019a d\u0254n u b\u025b min k\u025b tugun walasa k\u2019u ka baganw lakisi sonw t\u0254\u0254r\u0254 ma. Sonw t\u025b foyi \u0272\u025b bagan ninnu b\u025bl\u025bnni k\u0254 waati b\u025b\u025b. Ni m\u0254g\u0254w sun\u0254g\u0254ra d\u0254r\u0254n, o ye sonw ka baara wililen ye. O baganw sonyaliko in k\u025blen b\u025b kamanagankobae ye togodala m\u0254g\u0254w bolo. Wulu minnu ye dugu k\u0254l\u0254sobaw ye ni m\u0254g\u0254w sun\u0254g\u0254ra, olu fana k\u025blen b\u025b k\u2019u ta s\u0254r\u0254 a la sisan bawo, f\u025bn o f\u025bn b\u025b son bali k\u2019a ka sonyali k\u025b, a b\u025b fura \u0272ini o la. Sisan, sonw b\u025b ka f\u025bn b\u025b\u025b k\u025b walasa wuluw kana se ka kasi u la tugun ka duguk\u0254n\u0254 m\u0254g\u0254w lawili u kama."}, {"text_idx": "#000003", "text": "Juma, S\u025btanburukalo tile 16 k\u2019a dugu j\u025b sibiri la, sonw tun b\u025b na anw ka wulu \u0272\u025b ci. O k\u025bra Zezana-Gara Komini na, Segu mara la. Dugu j\u025blen, an y\u2019a k\u0254l\u0254si ko an bamuso fila sonyana su f\u025b. O k\u025bra kamanaganko ye bawo, a ka g\u025bl\u025b o \u0272\u0254g\u0254nna ka k\u025b ka s\u0254r\u0254 m\u0254g\u0254w \u014ba wili an ka wulu mankan f\u025b. O y\u0254r\u0254 b\u025b\u025b la, an ye wulu sumalenni dalen ye terasi kan. An g\u025br\u025blen a la, an ye joliba d\u0254 ye a \u0272\u025bk\u0254r\u0254la la. An b\u025b\u025b s\u0254nna a ma k\u2019a f\u0254 ko manab\u025bl\u025b n\u0254 don. Wa, o t\u025b foyi ye son ninnu ka manab\u025bl\u025b n\u0254 k\u0254. O don k\u025bra m\u0254n\u025b fila ye an bolo: baw ma ye, an ka wulu banana."}, {"text_idx": "#000004", "text": "An b\u025b y\u0254r\u0254 min na I ko bi, ko b\u025b\u025b ka kan ka k\u025b walasa ka togodala m\u0254g\u0254w n\u2019u bolof\u025bnw lakana."}, {"text_idx": "#000005", "text": "Togodala lak\u0254lidenw ye u ka jamana lakod\u0254n k\u2019a sababu k\u025b \u0190nt\u025brin\u025bti yaalata ye"}, {"text_idx": "#000007", "text": "Seko ni d\u0254nko \u014bana caman de b\u025b Mali k\u0254n\u0254. B\u025b\u025b n\u2019i d\u0254nko n\u2019i seko don. Caman lakod\u0254nnen b\u025b k\u2019a sababu k\u2019u ka tarikuw kalanni ye lak\u0254li la, walima k\u2019a sababu k\u2019u tanu ni n\u2019u kof\u0254li ye jeliw f\u025b, olu minnu y\u2019an ka laadalakow t\u0254b\u0254t\u0254bagaw ye. Sisan demis\u025bnninw t\u025b caman lakod\u0254n nin m\u0254g\u0254ba ninnu ka ko la an ka jamana k\u0254n\u0254."}, {"text_idx": "#000009", "text": "\u0190nt\u025brin\u025bti yaalata lak\u0254lisow k\u0254n\u0254, bul\u0254gu bilali duguw k\u0254n\u0254, sigidaw kunnafonidili \u0190nt\u025brin\u025bti kan, olu ye walew ye, minnu b\u025b jamana y\u025br\u025b, a n\u2019a seko n\u2019a d\u0254nko d\u0254nni n\u0254g\u0254ya jamana demis\u025bnw bolo. O de la, dugu 8 lak\u0254lidenw sera ka caman d\u0254n Wa kamis\u0254k\u0254 ka tariku kan, min s\u025bb\u025bnnen b\u025b Wikipeja kan nin cogo in na : \u00ab Wa Kamis\u0254k\u0254 b\u0254ra jeli kabilaba la, min tun \u0272\u025bsinnen b\u025b Kirina k\u025bl\u025b ni Mali masabonda sigili \u0272\u025bf\u0254li n\u2019a matarafali ma. A ye d\u0254nnin ni faamuyali caman s\u0254r\u0254 Manden laadalakow n\u2019a seko ni d\u0254nkow kan. \u00bb Wa Kamis\u0254k\u0254 ye laadalakow d\u0254nba j\u0254nj\u0254n ye, a lakod\u0254nnen b\u025b kos\u025bb\u025b an ka maak\u0254r\u0254baw f\u025b, nka, sisan demis\u025bnw t\u025b f\u025bn d\u0254n a ka ko la. \u00abNin ye anw sen\u0272\u025b f\u0254l\u0254 ye k\u2019a lakod\u0254n, k\u2019a ka tariku lam\u025bn \u00bb, lak\u0254lidenw y\u2019o f\u0254 an ka yaala sen f\u025b."}, {"text_idx": "#000010", "text": "\u0190nt\u025brin\u025bti k\u025bra sababu ye, nin lak\u0254liden ninnu sera ka Wa Kamis\u0254k\u0254 kaburu ja ye, ka tila k\u2019a ka tariku lam\u025bn a y\u025br\u025b denk\u025b Lasana f\u025b, min y\u2019a fa ka koba k\u025blenw \u0272\u025bf\u0254 u ye."}, {"text_idx": "#000011", "text": "\u00ab Nin \u0190nt\u025brin\u025bti kalan in an ka lak\u0254liw la, o k\u025bra sababu \u0272uman ye anw ka lak\u0254lidenw ma u ka se k\u2019u ka jamana d\u0254n ka s\u0254r\u0254 u ma b\u0254 u n\u0254 na. U b\u0254ra sisan ka ja d\u0254w ye i n\u2019a f\u0254 Madin\u025b F\u0254ri Kayi (Mali seko ni d\u0254nko t\u0254b\u0254t\u0254b\u0254li baarada \u0272\u025bm\u0254g\u0254so bul\u0254gu kan). U tun t\u025b na o ye sisan k\u2019a sababu k\u025b u n\u2019o c\u025b ka jan kos\u025bb\u025b \u00bb, o k\u025bra lak\u0254likaram\u0254g\u0254 d\u0254 ka faamuya ye \u0190nt\u025brin\u025bti kalan laban na."}, {"text_idx": "#000012", "text": "UNESCO Poroz\u025b Niger-Loire ka seko ni d\u0254nko t\u0254b\u0254t\u0254li baaraw taali \u0272\u025b nin sira in kan, o ye d\u025bm\u025bba ye bawo a na k\u025b sababu ye an ka seko ni d\u0254nko c\u025bba minnu b\u025b an ka togodaw la, olu ka lakod\u0254n demis\u025bnw f\u025b, ni \u0190nt\u025brin\u025btiko tara ba la an ka duguw k\u0254n\u0254."}, {"text_idx": "#000013", "text": "Waati b\u025b y\u025bl\u025bma, ali togodaw la, kow b\u025b\u025b b\u025b y\u025bl\u025bma y\u025bl\u025bma d\u0254nnin d\u0254nnin ka k\u025b tubabu taabolow ye. O y\u025bl\u025bma ninnu sen f\u025b, an b\u2019a k\u0254l\u0254si ko baarak\u025b min\u025bn k\u0254r\u0254len caman b\u025b an ka duguw k\u0254n\u0254, nka taama jamana \u0272\u025b f\u025b, o b\u025b k\u025b sababu ye k\u2019a min\u025bn k\u0254r\u0254 d\u0254w ye, k\u2019u \u0272\u025bnafin b\u0254 i la bawo, alisa, dugu d\u0254 la, baarak\u025b min\u025bn w\u025br\u025b t\u2019u b\u0254."}, {"text_idx": "#000014", "text": "A b\u025b k\u2019a ka nak\u0254 s\u0254n ni nak\u0254s\u0254nnan k\u0254r\u0254man ye"}, {"text_idx": "#000015", "text": "Togodala musow b\u025b nak\u0254baara k\u025b kos\u025bb\u025b walasa k.\u2019u ka tile musakaw s\u0254r\u0254. O nak\u0254baaraw sen f\u025b, nak\u0254s\u0254nnan k\u0254r\u0254manw \u00ab n\u2019o ye bara datig\u025blen ye \u00bb olu tununa k\u2019u n\u0254nabila ni tubabu nak\u0254s\u0254nnan ye dugu caman k\u0254n\u0254."}, {"text_idx": "#000016", "text": "Dugu caman b\u025b yen nin f\u025bn ninnu t\u025b ye tugun, nka, n ka taama sen f\u025b Bajidala duguw la, ne taara bala muso nak\u0254tigi d\u0254w la, u b\u025b k\u2019u ka nak\u0254 s\u0254n ni nak\u0254s\u0254nnan k\u0254r\u0254manw ye. O k\u025bra sababu ye ka o min\u025bn ninnu \u0272\u025bnafin b\u0254 ne na, bawo ne tun m\u025b\u025bnnan ka s\u0254r\u0254 m\u2019u ye."}, {"text_idx": "#000018", "text": "\u019dinikali ka \u0272\u025bsin ne ma \u0190nt\u025brin\u025bti yaalata kan togodaw la Mali la"}, {"text_idx": "#000019", "text": "Bukari @fasokan b\u025b ka baara k\u025b \u0190nt\u025brin\u025bti yaalata kan Mali dugu d\u0254 la."}, {"text_idx": "#000020", "text": "Ka dabali tig\u025b walasa ka jin\u025b d\u0254 bali ka don dugu k\u0254n\u0254, min b\u025b k\u2019a den \u0272ini"}, {"text_idx": "#000021", "text": "N ka taama senf\u025b Bamak\u0254 ni Segu c\u025b, n ye sow c\u025bratig\u025blen ye ni misibok\u025bn\u025b ye duguw k\u0254n\u0254. N y\u2019o k\u0254r\u0254 \u0272ininkali k\u025b musokulu d\u0254 la mangorosun k\u0254r\u0254 sirabada la.\nO musow ko n ma ko jin\u025bmuso d\u0254 b\u025b k\u2019a den tununnen \u0272ini. Walasa o kana se ka don dugu k\u0254n\u0254, u ye demis\u025bnw bila ka sow c\u025bratig\u025b ni misibok\u025bn\u025b ye. Ni jin\u025bmuso y\u2019o ye, a t\u025b don dugu k\u0254n\u0254 tugun. N\u2019o t\u025b, n\u2019a donna dugu k\u0254n\u0254, a b\u025b se ka ti\u0272\u025bni k\u025b, walima a b\u025b se ka taa ni d\u0254 den ye a ta n\u0254 na."}, {"text_idx": "#000022", "text": "Kunnafoni caman b\u025b na an ka togodaw la, b\u0254y\u0254r\u0254 j\u0254nj\u0254n t\u2019u la. Nin y\u2019o d\u0254 ye. U b\u025b na dugu ni dugu, tulo ni tulo, wa b\u025b\u025b b\u2019u labato walasa k\u2019u y\u025br\u025b kisi u kasara ma n\u2019u k\u025bra ti\u0272\u025b ye. O de kama, sow tun c\u025bratig\u025blen b\u025b ni misibok\u025bn\u025b dugu caman k\u0254n\u0254 sirabada la."}, {"text_idx": "#000024", "text": "Di\u0272\u025b fan b\u025b\u025b n\u2019a ka laadalakow, kok\u0254r\u0254w ani taabolow don. Lala, d\u0254w t\u025bna da ni na, nka an ka togodaw la, si hak\u025bw d\u0254w la, demis\u025bnw b\u025b tilen basamin\u025b na walasa ka naji duman k\u025b."}, {"text_idx": "#000030", "text": "J\u2019aime ma culture et toi?"}, {"text_idx": "#000031", "text": "Se\u0301gouinfos/Segukunnafoni est un site d\u2019information qui va de\u0301sormais vous tenir informe\u0301s sur Se\u0301gou et les villages de cette Re\u0301gion."}, {"text_idx": "#000043", "text": "Kunnafoni minnu kalanna ka cayaHymne du Mali en bambaraKayitaa, Mali la IMali fasa d\u0254nni n'a bonyali bamanankan naLe voyage est une source ine\u0301puisable de connaissanceDi\u0272\u025b ntolatanba, o ye s\u0254r\u0254 yiriwasira d\u0254 ye telelab\u025bnnaw bolo25 proverbes bambara, mes cadeaux villageois de fin d'anne\u0301e!Les avantages du karite\u0301Le vestibule du chef de village:Ba (la me\u0300re) et Ba (le fleuve) en bambara pour toute la valeur des mamansAttention, plus de carte d'e\u0301lecteurs comme avant, mais des cartes NINA"}, {"text_idx": "#000045", "text": "Hymne du Mali en bambaraKayitaa, Mali la IMali fasa d\u0254nni n'a bonyali bamanankan naLe voyage est une source ine\u0301puisable de connaissanceDi\u0272\u025b ntolatanba, o ye s\u0254r\u0254 yiriwasira d\u0254 ye telelab\u025bnnaw bolo25 proverbes bambara, mes cadeaux villageois de fin d'anne\u0301e!Les avantages du karite\u0301Le vestibule du chef de village:Ba (la me\u0300re) et Ba (le fleuve) en bambara pour toute la valeur des mamansAttention, plus de carte d'e\u0301lecteurs comme avant, mais des cartes NINA"}]